#

#  **DECIZIA ETAPEI DE ÎNCADRARE**

## Nr. ……. din 13.03.2018

....

Ca urmare a notificării adresate de Municipiul Gheorgheni, cu sediul în Piața Libertății, nr.27, privind ”**Planul de mobilitate Urbană Durabilă a** **Municipiului Gheorgheni”** înregistrată la APM Harghita cu nr. 1329/02.09.2018 completată la nr.1994/06.03.2018 în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *Ord. nr. 995/2006 pentru aprobarea listei planurilor şi programelor care intră sub incidenţa H.G. nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*
* *HG nr.19/2017 privind organizarea și funcționarea Ministerului Mediului.*

**Agenţia pentru Protecţia Mediului Harghita**

* + ca urmare a consultării autorităţilor publice participante în cadrul şedinţei Comitetului Special Constituit din data de **13.03.2018**, a completărilor depuse la documentaţie;
	+ în conformitate cu prevederile art. 11 alin.1 şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în prezenţa/lipsa comentariilor motivate din partea publicului interesat,

**decide:**

”**Planul de mobilitate Urbană Durabilă a** **Municipiului Gheorgheni”, titular Municipiul Gheorgheni,** **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

## Direcţii de acţiune şi proiecte de dezvoltare a mobilităţii urbane:

Având în vedere concluziile analizei situației existente, a fost propus un scenariu privind dezvoltarea infrastructurii de transport din municipiul Gheorgheni.

Ipotezele avute în vedere în construirea scenariului optim de dezvoltare sunt:

**Orizontul de timp**: se vor structura interventiile identificate pe etape intermediare:

 Anul 2016 an de baza,

Anul 2023 an de finalizare ciclu financiar

Anul 2014-2020 și 2030 an de perspectiva a analizei PMUD.

**Proiecte precondiție a elaborarii scenariilor de mobilitate**: au fost luate în considerare finalizarea proiectelor majore de infrastructură pentru orizontul 2030: Varianta de Ocolire a Municipiului Gheorgheni. Astfel, proiectele propuse vor tine cont de evolutia traficului și a nevoilor de accesibilitate și mobilitate generate în urma realizarii acestor investitii.

**Proiecte de infrastructura obligatorii pentru Municipiul Gheorgheni:** sunt identificate proiecte de modernizare a infrastructurii de transport în comun, îmbunătăţirea stării tehnice a parcului de autovehicule a operatorului de transport în comun, modernizarea autobazei, realizarea unui centru multimodal în zona gării CFR, realizarea unei rețele eficiente de transport în comun, creșterea eficienței transportului velo și pietonal.

Strategia generală include patru direcții majore de acțiune:

1. Dezvoltarea serviciilor și facilităților aferente mobilității pietonale și velo, cu scopul atingerii obiectivelor de sustenabilitate la nivelul mobilității urbane;
2. Investiții pentru creșterea atractivităţii şi a competitivității transportului public;
3. Investiții pentru realizarea unui centru multimodal
4. Asigurarea unei legături eficiente dintre Gara CFR și centrul municipului

Prin PMUD Gheorgheni se propune eficientizarea sistemului urban de transport, având în vedere nevoile și prioritățile de dezvoltare spațială ale orașului, având ca țintă următoarele obiective:

**Transportul public în comun**: actiuni conjugate pentru îmbunătățirea stații tehnice a căilor folosite pentru creșterea vitezelor de deplasare a mijloacelor de transport in comun cu investiții în mărirea și modernizarea parcului de mijloace de transport in comun, cu accent pe înnoirea parcului auto și achiziția de autobuze electrice de capacitate mică;

**Transportul nemotorizat**: creșterea gradului de deplasare utilizând mijloace de transport nemotorizate prin crearea unei infrastructuri dedicată pietonilor și bicicliștilor, separată de traficul greu motorizat, menită să reducă timpii de deplasare și să crească calitatea vieții cetățenilor;

**Siguranța rutieră urbană**: creșterea siguranței rutiere prin prezentarea de acțiuni dedicate îmbunătățirii siguranței rutiere bazate pe analiza problemelor și pe factorii de risc din zonele urbane respective;

**Transportul rutier**: viabilizarea infrastructurii rutiere existente cu scopul reducerii emisiilor poluante și pentru creșterea accesibilității către zonele urbane periferice;

**Transportul staţionar (parcări)**: amenajarea parcărilor pentru deservirea zonelor cu mari densități de locuire si zonele centrale cu funcțiuni instituționale;

**Sisteme de transport inteligente**: stabilirea unui sistem integrat pentru toate modurile de transport și servicii de mobilitate, atât pentru călători, cât și pentru marfă, prin sprijinirea formulării unei strategii.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

Pentru asigurarea terenului necesar implementării măsurilor infrastructurale (artere noi, lărgiri de artere existente, intersecții, etc.) este absolut necesară studierea posibilităților tehnice în cadrul unor planuri urbanistice zonale PUZ prin intermediul cărora se pot aduce modificări în tipul utilizării terenului, a delimitărilor exacte și pregătirea studiilor de fezabilitate ulterioare.

În vederea finanțării proiectelor de transport urban, în cadrul Programului Operațional pentru Dezvoltare Regionala 2014 – 2020, prin FEDR (Fondul European pentru Dezvoltare Regională), este necesară elaborarea Planurilor de Mobilitate Urbană Durabilă (PMUD), urmare a abordării integrate, susținută de către Comisia Europeană.

Conform legislației naționale (Legea 350/2001 privind amenajarea teritoriului si urbanismul, republicată cu completările si modificările ulterioare), Planul de Mobilitate Urbană reprezintă o documentaţie complementară strategiei de dezvoltare teritorială urbană şi a planului urbanistic general (P.U.G.), dar şi instrumentul de planificare strategică teritorială prin care este corelată dezvoltarea spaţială a localităţilor cu nevoile de mobilitate şi transport ale persoanelor şi mărfurilor.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

Planul de Mobilitate Urbana Durabilă a municipiului Gheorgheni (PMUD) va contura strategii, initiative de politici, proiecte cheie si prioritati in vederea unui transport durabil, care sa sustina cresterea economica durabila din punct de vedere social si al protectiei mediului.

Conform documentelor strategice la nivel european, un Plan de Mobilitate Urbană Durabilă constituie un document strategic şi un instrument pentru dezvoltarea unor politici specifice, care are la bază un model de transport, având ca scop rezolvarea nevoilor de mobilitate ale persoanelor și întreprinderilor din oraş şi din zonele învecinate, contribuind în acelaşi timp la atingerea obiectivelor europene în termeni de eficienţă energetică şi protecţie a mediului.

*d) problemele de mediu relevante pentru plan sau program;*

Realizarea proiectelor propuse prin Plan de Mobilitate Urbană Durabilă al Municipiului Gheorgheni va duce la creșterea gradului de sănătate a populației nu numai prin reducerea noxelor ci și prin promovarea unui stil de viață activ, fiind promovate deplasările cu mijloace nepoluante precum bicicleta sau pe jos, dar și prin utilizarea sistemului de transport public operat cu autobuze electrice sau hibride.

Implementarea Planului de Mobilitate Urbană Durabilă va avea efecte benefice asupra calității aerului și reducerii nivelului de zgomot și vibrații prin fluidizarea traficului prin modernizarea căilor rutiere amenajarea de parcări, dezvoltarea infrastructurii pentru circulația cu biciclete, modernizarea mijloacelor de transport pentru transportul în comun.

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor;*

 *Este redusă.*

*b) natura cumulativă a efectelor;*

Nu este cazul.

*c) natura transfrontieră a efectelor;*

Nu este cazul.

*d) riscul pentru sănătatea umană sau pentru mediu (de exemplu, datorită accidentelor*);

Nu este cazul.

*e) mărimea şi spaţialitatea efectelor (zona geografică şi mărimea populaţiei potenţial afectate;*

Nu este cazul.

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural;

Nu este cazul.

 *(ii)* depăşirea standardelor sau a valorilor limită de calitate a mediului;

Nu este cazul.

 *(iii)* folosirea terenului în mod intensiv;

Nu este cazul.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

 Terenul studiat nu se situează în arie naturală protejată la nivel local, național sau comunitar declarată prin acte normative.

**3. Informarea şi participarea publicului la procedura de evaluare de mediu/procedura**

 **de evaluare adecvată:**

 În urma apariţiei anunţului public privind depunerea primei versiuni a Planului de Mobilitate Urbană Durabilă al Municipiului Gheorghenisolicitând parcurgerea etapei de încadrare în vederea obţinerii avizului de mediu (apărut în ziarele Gyergyói Hírlap din 20.02.2018, din 23.-25.02.2018, în Informația Harghitei din 20.02.2018, din 23.02.2018 și la pagina de web a APM Harghita) nu s-au înregistrat la A.P.M. Harghita comentarii şi propuneri din partea publicului.

**Obligaţiile titularului:**

* + Înainte de realizarea proiectelor propuse în plan se va notifica APM Harghita conform legislaţiei de mediu în vigoare.
	+ Titularul avizului de mediu are obligația de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate.
	+ Respectarea legislației de mediu în vigoare.
	+ Titularul planului are obligaţia conform prevederilor art. 15 al Ordonanţei de urgenţă a Guvernului nr. 195/2005 privind protecţia mediului, modificat şi completat prinOUG 164/2008, de a notifica APM Harghita dacă intervin elemente noi, necunoscute la data emiterii prezentei, precum şi asupra oricăror modificări ale condiţiilor care au stat la baza emiterii prezentei, înainte de realizarea modificării.
	+ Potrivit prevederilor art. 21 alin 4 din O.U.G. nr. 195/2005 aprobată de Legea nr.265/2006 cu modificările şi completările ulterioare, răspunderea pentru corectitudinea informaţiilor puse la dispoziţia APM Harghita şi a publicului revine titularului planului.
	+ toate proiectele ulterioare legate de planul prezentat vor fi analizate detaliat în urma procedurii de evaluare inițială din punct de vedere al protecției naturii.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

 DIRECTOR EXECUTIV ŞEF SERVICIU A.A.A.

 ing. DOMOKOS László József ing.LÁSZLÓ Anna

 ÎNTOCMIT

 ing. MÁTYÁS - BARTA Rita

 Decizia de încadrare s-a emis în 2 exemplare